# James Cameron

* Aquest article tracta sobre el director de cinema. Vegeu-ne altres significats a «James Cameron (missioner)».
James Francis Cameron (Kapuskasing, Ontario, 16 d'agost de 1954) és un director, guionista i productor de cinema canadenc.

## Biografia

Per motius de feina del seu pare es traslladà a Orange (Califòrnia) el 1971. Va acudir durant un temps al Fullenton College per estudiar Física però no va acabar la carrera. Treballà en diverses ocupacions com maquinista, camioner i conductor d'autobús escolar. De nit podia fer el que li agradava, així s'inicià la seva afició, escriure històries i pintar.
El 1977, en veure La Guerra de les Galàxies, de George Lucas va entendre que la seva vocació era el cinema i per això s'hi dedicà plenament. Un dels seus primers treballs cinematogràfics fou Xenogenesis (1978), curt de ciència-ficció codirigit amb Randall Frakes. El mateix any es va casar amb la cambrera Sharon Williams.
Un dels seus primers treballs a Hollywood va ser per la companyia de Roger Corman, New World Pictures, que va produir Battle Beyond The Stars (1980), una pel·lícula en la qual James va ocupar un lloc en el departament de direcció artística. Un any després va tornar a col·laborar amb Roger Corman, productor de Galaxy of Terror (1981), film amb Cameron en tasques de director de producció i segona unitat.
Als 25 anys li va arribar l'oportunitat de dirigir i el 1981 va estrenar el seu primer film com a director, Piranya 2, però l'experiència no li va agradar, de manera que no tornà a dirigir cap film que no hagués estat escrit per ell mateix. Això arribà amb Terminator (1984), una pel·lícula de ciència-ficció amb Arnold Schwarzenegger com cyborg dins d'una història de salt temporal. Amb aquest film el director canadenc va aconseguir l'èxit internacional i compartir crèdits amb la guionista i productora Gale Anne Hurd, amb qui es va casar el 1985 després de divorciar-se de Sharon Williams un any abans.
Després va transformar Alien (1979), l'obra mestra de Ridley Scott, en una franquícia d'acció monstruosament popular amb la seva seqüela Aliens (1986). El seu següent projecte, Abyss (1989), amb el protagonisme de Ed Harris i Mary Elizabeth Mastrantonio, va ser més conegut pels seus innovadors efectes especials que pels seus resultats a la taquilla. Tot el contrari que Terminator 2 (1991) que va reunir una altra vegada a Cameron i Schwarzenegger i va esdevenir el primer film a superar els cent milions de dòlars de pressupost. Amb Terminator 2, els efectes especials van fer un salt d'uns quants anys i van trencar els rècords de taquilla.
L'any 1990 va formar la seva pròpia productora, Lightstorm Entertainment.
James Cameron i Gale Ann Hurd van trencar la seva relació sentimental el mateix any de l'estrena d'Abyss. El 1989 el canadenc es va casar amb la directora Kathryn Bigelow. Dos anys després, el 1991, es van divorciar. En l'època del seu divorci Cameron ja mantenia una relació amb Linda Hamilton, actriu de Terminator que va repetir el seu personatge de Sarah Connor a Terminator 2 i Terminator: Dark Fate. La seva primera filla, amb Linda Hamilton, nasqué el 1993 i la van anomenar Josephine Archer. Després de sis anys de relació, es casarien el 1997.
Schwarzenegger va tornar a treballar en el film d'acció True Lies (1994), un altre gran èxit. A continuació, Cameron va abordar la realització de Titanic (1997), amb Leonardo DiCaprio i Kate Winslet, la primera pel·lícula que va costar dos-cents milions de dòlars. Objecte de tota mena de conjectures i burles abans de la seva estrena, Titanic va deixar sense parla als seus crítics en convertir-se en la pel·lícula més taquillera de tota la història i arrasar amb els premis de l'Acadèmia, aconseguint 11 Oscars entre ells el de millor director per Cameron.
El 1999 es va divorciar de Linda Hamilton i un any després, el 2000, es va casar amb l'actriu Suzy Amis, amb qui va tenir la seva filla Carol.
Cameron, després de més de deu anys allunyat de les pantalles del cinema, va estrenar Avatar, una història futurista per la que ha estat esperant que existís la tecnologia adequada per al seu rodatge en format tridimensional d'alta definició, amb què Cameron ja ha treballat en alguns documentals filmats en format IMAX. El seu pressupost sobrepassà els 200 milions de dòlars. També ha supervisat la sèrie de Terminator que es va emetre per la cadena estatunidenca Fox el 2008, anomenada Terminator: The Sarah Connor Chronicles.
Després d'una altra dècada sense estrenar cap llargmetratge als cinemes, el 2022 va arribar la seqüela d'Avatar, Avatar: El sentit de l'aigua. Cameron va anunciar també que havia previst ampliar aquesta franquícia amb un total de 5 pel·lícules o, fins i tot, 7.

## Premis i nominacions

| Premi | Any | Obra | Categoria | Resultat |
| Oscar | 1998 | Titanic | Millor pel·lícula | Guanyador |
| Oscar | 1998 | Titanic | Millor direcció | Guanyador |
| Oscar | 1998 | Titanic | Millor muntatge | Guanyador |
| Oscar | 2010 | Avatar | Millor pel·lícula | Nominat |
| Oscar | 2010 | Avatar | Millor direcció | Nominat |
| Oscar | 2010 | Avatar | Millor muntatge | Nominat |
| Oscar | 2023 | Avatar: El sentit de l'aigua | Millor pel·lícula | Nominat |
| Premis BAFTA | 1998 | Titanic | Millor pel·lícula | Nominat |
| Premis BAFTA | 1998 | Titanic | Millor direcció | Nominat |
| Premis BAFTA | 1998 | Titanic | Millor muntatge | Nominat |
| Premis BAFTA | 2010 | Avatar | Millor pel·lícula | Nominat |
| Premis BAFTA | 2010 | Avatar | Millor direcció | Nominat |
| Premis BAFTA | 2010 | Avatar | Millor muntatge | Nominat |
| Premis César | 1999 | Titanic | Millor pel·lícula estrangera | Nominat |
| Premis César | 2010 | Avatar | Millor pel·lícula estrangera | Nominat |
| Premis de la Crítica Cinematogràfica | 1998 | Titanic | Millor direcció | Guanyador |
| Premis de la Crítica Cinematogràfica | 2010 | Avatar | Millor direcció | Nominat |
| Premis de la Crítica Cinematogràfica | 2010 | Avatar | Millor muntatge | Guanyador |
| Premis de la Crítica Cinematogràfica | 2023 | Avatar: El sentit de l'aigua | Millor direcció | Nominat |
| Premis de la Crítica Cinematogràfica | 2023 | Avatar: El sentit de l'aigua | Millor muntatge | Nominat |
| Premis David di Donatello | 2010 | Avatar | Millor pel·lícula estrangera | Nominat |
| Premis Globus d'Or | 1998 | Titanic | Millor pel·lícula dramàtica | Guanyador |
| Premis Globus d'Or | 1998 | Titanic | Millor direcció | Guanyador |
| Premis Globus d'Or | 1998 | Titanic | Millor guió | Nominat |
| Premis Globus d'Or | 2010 | Avatar | Millor pel·lícula dramàtica | Guanyador |
| Premis Globus d'Or | 2010 | Avatar | Millor direcció | Guanyador |
| Premis Globus d'Or | 2023 | Avatar: El sentit de l'aigua | Millor pel·lícula dramàtica | Nominat |
| Premis Globus d'Or | 2023 | Avatar: El sentit de l'aigua | Millor direcció | Nominat |
| Premis Golden Raspberry | 1986 | Rambo 2 | Pitjor guió | Guanyador |
| Premis Hugo | 1987 | Aliens | Millor representació dramàtica | Guanyador |
| Premis Hugo | 1990 | Abyss !The Abyss | Millor representació dramàtica | Nominat |
| Premis Hugo | 1992 | Terminator 2: Judgment Day | Millor representació dramàtica | Guanyador |
| Premis Hugo | 2010 | Avatar | Millor representació dramàtica | Nominat |
| Premis Nastro d'Argento | 2010 | Avatar | Millor pel·lícula en 3D | Guanyador |
| Premis Emmy | 2003 | Expedition: Bismarck | Millor direcció d'un programa de no-ficció | Nominat |
| Premis Emmy | 2014 | Years of Living Dangerously | Millor documental o sèrie de no-ficció | Guanyador |
| Premis Emmy | 2021 | Secrets of the Whales | Millor documental o sèrie de no-ficció | Guanyador |
| Premis Satellite | 1998 | Titanic | Millor direcció | Guanyador |
| Premis Satellite | 1998 | Titanic | Millor guió original | Nominat |
| Premis Satellite | 1998 | Titanic | Millor muntatge | Guanyador |
| Premis Satellite | 2004 | N/A | Premi Nikola Tesla Satellite | Guanyador |
| Premis Satellite | 2023 | Avatar: El sentit de l'aigua | Millor direcció | Guanyador |
| Premis Saturn | 1985 | Terminator !The Terminator | Millor direcció | Nominat |
| Premis Saturn | 1985 | Terminator !The Terminator | Millor guió | Guanyador |
| Premis Saturn | 1987 | Aliens | Millor direcció | Guanyador |
| Premis Saturn | 1987 | Aliens | Millor guió | Guanyador |
| Premis Saturn | 1991 | Abyss !The Abyss | Millor direcció | Guanyador |
| Premis Saturn | 1991 | Abyss !The Abyss | Millor guió | Nominat |
| Premis Saturn | 1992 | Terminator 2: Judgment Day | Millor direcció | Guanyador |
| Premis Saturn | 1992 | Terminator 2: Judgment Day | Millor guió | Nominat |
| Premis Saturn | 1995 | True Lies | Millor direcció | Guanyador |
| Premis Saturn | 1996 | Strange Days | Millor guió | Nominat |
| Premis Saturn | 1998 | N/A | Premi Donald A. Reed | Guanyador |
| Premis Saturn | 2003 | N/A | Premi Donald A. Reed | Guanyador |
| Premis Saturn | 2010 | Avatar | Millor direcció | Guanyador |
| Premis Saturn | 2010 | Avatar | Millor guió | Guanyador |
| Premis Saturn | 2010 | N/A | Premi al Visionari | Guanyador |
| Premis del Sindicat de Guionistes | 1998 | Titanic | Millor guió original | Nominat |
| Premis del Sindicat de Guionistes | 2010 | Avatar | Millor guió original | Nominat |

## Notes

* ↑ Indica l'any de la cerimònia
* 1 2 3 Compartit amb Jon Landau, per Titanic
* 1 2 Compartit amb Conrad Buff i Richard A. Harris
* 1 2 3 Compartit amb Jon Landau, per Avatar
* 1 2 3 Compartit amb Stephen E. Rivkin i John Refoua
* 1 2 Compartit amb Jon Landau, per Avatar: El sentit de l'aigua
* ↑ Compartit amb David Brenner, John Refoua i Stephen Rivkin
* ↑ Compartit amb Kevin Jarre i Sylvester Stallone
* ↑ Compartit amb David Giler i Walter Hill
* ↑ Compartit amb William Wisher Jr.
* ↑ Compartit amb Gary Johnstone
* ↑ Compartit amb Daniel Abbasi, Joel Bach, Adam Bolt, David Gelber, Solly Granatstein, Jacob Kornbluth, Jennifer Latham, Arnold Schwarzenegger i Jerry Weintraub
* ↑ Ex aequo amb American Masters
* ↑ Compartit amb Pamela Caragol, Kevin Krug, Sam LeGrys, Shannon Malone-deBenedictis, Brian Skerry and Maria Wilhelm
* ↑ Compartit amb Conrad Buff
* ↑ Compartit amb Gale Anne Hurd
* ↑ Compartit amb Jay Cocks

## Referències

* 1 2 3 4 «James Cameron». GEC. [Consulta: 15 abril 2021].
* 1 2 «James Cameron | Biography, Movies, & Facts» (en anglès). Britannica, 25-06-2023. [Consulta: 5 juliol 2023].
* ↑ Shaprio, Marc. James Cameron: An Unauthorized Biography Of The Filmmaker (en anglès). St. Martin's Press, 2000-03-16, p. 44-47. ISBN 978-1-58063-124-2.
* ↑ «The Force Is with Them: The Legacy of 'Star Wars'» (Documental en DVD). Star Wars Original Trilogy. Lucasfilm, 2004.
* 1 2 3 Kaur, Jasveen. «How many times has James Cameron been married? Director attends Golden Globes 2023 with wife Suzy Amis» (en anglès). Meaww, 11-01-2023. [Consulta: 5 juliol 2023].
* ↑ «James Cameron Biography by FilmMakers Magazine». Media Pro Tech Inc.. Arxivat de l'original el 2010-06-17. [Consulta: 27 agost 2010].
* ↑ Healey, Tim.. The world's worst movies. Londres: Octopus, 1986, p. 7. ISBN 0706425057. OCLC 59676875.
* 1 2 Romo, Luis Fernando. «James Cameron: con la guionista y con la protagonista de Terminator, con la actriz de Titanic... Las cinco esposas del director» (en castellà). El Mundo, 20-12-2022. [Consulta: 6 juliol 2023].
* ↑ Weinraub, Bernard «'Titanic' Ties Record With 11 Oscars, Including Best Picture» (en anglès). The New York Times, 24-03-1998. ISSN: 0362-4331.
* ↑ Johnson, Bobbie «The technological secrets of James Cameron's new film Avatar» (en anglès). The Guardian, 19-08-2009. ISSN: 0261-3077.
* ↑ Mzimba, Lizo. «Avatar: The Way of Water world premiere takes place in London». BBC UK, 07-12-2022. Arxivat de l'original el 15 març 2023. [Consulta: 1r abril 2023].
* ↑ «James Cameron shares 'Avatar 6' and 'Avatar 7' plans» (en anglès americà), 06-12-2022. [Consulta: 20 desembre 2022].
* ↑ «The 70th Academy Awards | 1999». Academy of Motion Picture Arts and Sciences. Arxivat de l'original el 10 maig 2019. [Consulta: 20 juliol 2021].
* ↑ «The 82nd Academy Awards | 2010». Academy of Motion Picture Arts and Sciences. Arxivat de l'original el 17 abril 2018. [Consulta: 20 juliol 2021].
* ↑ ; Nordyke, Kimberly«Oscars: Full List of Nominations», 24-01-2023. Arxivat de l'original el 24 gener 2023. [Consulta: 26 gener 2023].
* ↑ «Film in 1998 | BAFTA Awards». British Academy of Film and Television Arts. Arxivat de l'original el 1 novembre 2020. [Consulta: 20 juliol 2021].
* ↑ «Film in 2010 | BAFTA Awards». British Academy of Film and Television Arts. Arxivat de l'original el 29 maig 2018. [Consulta: 20 juliol 2021].
* ↑ «James Cameron | Académie des César» (en francès). Académie des Arts et Techniques du Cinéma. Arxivat de l'original el 26 febrer 2021. [Consulta: 20 juliol 2021].
* ↑ Madigan, Nick. «Crix honor 'Confidential' as best pic of '97», 19-01-1998. Arxivat de l'original el 13 maig 2021. [Consulta: 20 juliol 2021].
* ↑ «15th Annual Critics' Choice Movie Awards (2010) – Best Picture: The Hurt Locker». Critics Choice Association, 21-11-2011. Arxivat de l'original el 1 desembre 2011. [Consulta: 20 juliol 2021].
* ↑ Verhoeven, Beatrice. «Everything Everywhere All At Once Leads 2023 Critics Choice Awards Film Nominations», 14-12-2022. Arxivat de l'original el 14 desembre 2022. [Consulta: 18 desembre 2022].
* ↑ «David di Donatello 2010: Le candidature» (en italià). Arxivat de l'original el 20 juliol 2021. [Consulta: 20 juliol 2021].
* ↑ «Titanic». Hollywood Foreign Press Association. Arxivat de l'original el 1 desembre 2020. [Consulta: 21 juliol 2021].
* ↑ «Avatar». Hollywood Foreign Press Association. Arxivat de l'original el 27 febrer 2021. [Consulta: 21 juliol 2021].
* ↑ Nordyke, Kimberly. «Golden Globes: Full List of Winners», 10-01-2023. Arxivat de l'original el 11 gener 2023. [Consulta: 11 gener 2023].
* ↑ Wilson, John. «6th Annual Razzie Awards». Golden Raspberry Award Foundation, 02-01-2002. Arxivat de l'original el 13 octubre 2014. [Consulta: 21 juliol 2021].
* ↑ «1987 Hugo Awards». World Science Fiction Society. Arxivat de l'original el 28 juliol 2015. [Consulta: 21 juliol 2021].
* ↑ «1990 Hugo Awards». World Science Fiction Society. Arxivat de l'original el 7 maig 2011. [Consulta: 21 juliol 2021].
* ↑ «1992 Hugo Awards». World Science Fiction Society. Arxivat de l'original el 7 maig 2011. [Consulta: 21 juliol 2021].
* ↑ «2010 Hugo Awards». World Science Fiction Society. Arxivat de l'original el 7 maig 2011. [Consulta: 21 juliol 2021].
* ↑ «Nastri d'Argento 2010: i vincitori» (en italià), 20-06-2010. Arxivat de l'original el 23 juny 2010. [Consulta: 23 setembre 2021].
* ↑ «James Cameron | Awards and Nominations». Academy of Television Arts & Sciences. Arxivat de l'original el 22 juliol 2021. [Consulta: 13 setembre 2021].
* ↑ «1998 Satellite Awards Winners». International Press Academy. Arxivat de l'original el 2 maig 2021. [Consulta: 22 juliol 2021].
* ↑ «Tesla Award». International Press Academy. Arxivat de l'original el 22 juliol 2021. [Consulta: 22 juliol 2021].
* ↑ «The International Press Academy Announces Winners for the 27th Annual Satellite™ Awards». International Press Academy, 03-03-2023. Arxivat de l'original el 4 març 2023. [Consulta: 4 març 2023].
* ↑ «1984 – 12th Saturn Awards». Arxivat de l'original el 17 octubre 2006. [Consulta: 23 juliol 2021].
* ↑ «1986 – 14th Saturn Awards». Arxivat de l'original el 17 octubre 2006. [Consulta: 23 juliol 2021].
* ↑ «1989-1990 – 17th Saturn Awards». Arxivat de l'original el 17 octubre 2006. [Consulta: 23 juliol 2021].
* ↑ «1991 – 18th Saturn Awards». Arxivat de l'original el 17 octubre 2006. [Consulta: 23 juliol 2021].
* ↑ «1994 – 21st Saturn Awards». Arxivat de l'original el 17 octubre 2006. [Consulta: 23 juliol 2021].
* ↑ «1995 – 22nd Saturn Awards». Arxivat de l'original el 17 octubre 2006. [Consulta: 23 juliol 2021].
* ↑ «1997 – 24th Saturn Awards». Arxivat de l'original el 17 octubre 2006. [Consulta: 23 juliol 2021].
* ↑ «2004 – 29th Saturn Awards». Arxivat de l'original el 17 octubre 2006. [Consulta: 23 juliol 2021].
* ↑ Goldberg, Matt. «Avatar dominates at the Saturn Awards», 25-06-2010. Arxivat de l'original el 10 octubre 2013. [Consulta: 23 juliol 2021].
* ↑ Hernandez, Eugene. «WGA Names Nominees», 05-02-1998. Arxivat de l'original el 17 setembre 2021. [Consulta: 23 juliol 2021].
* ↑ King, Susan. «Writers Guild nominates 'Avatar,' 'Star Trek,' 'Hangover' for awards», 12-01-2010. Arxivat de l'original el 23 juliol 2021. [Consulta: 23 juliol 2021].